10 แบงก์ปันผลปี 65 กว่า 7 หมื่นล้าน TISCO ยีลด์สูงสุด 7.6%
เปิด 10 หุ้น “แบงก์ไทย” จ่ายเงินปันผลปี 65 รวมกว่า 7 หมื่นล้านบาท พบ SCB จ่ายมากสุด 2.2 หมื่นล้านบาท ตามด้วย KBANK ที่ 9.5 พันล้านบาท ส่วน TISCO ให้ยีลด์สูงสุด 7.6% ต่อมาคือ SCB ให้ยีลด์ 6.4% ทยอยขึ้นเครื่องหมาย XD สัปดาห์หน้า
10 หุ้นแบงก์จ่ายปันผลปี 65 รวมกว่า 7 หมื่นล้านบาท SCB จ่ายมากสุด 2.2 หมื่นลบ. TISCO ให้ยีลด์สูงสุด 7.6% ทยอยขึ้นเครื่องหมาย XD สัปดาห์หน้า
7 เม.ย. 2566

“ข่าวหุ้นธุรกิจออนไลน์” รวบรวมข้อมูลการจ่ายปันผลสำหรับงวดผลการดำเนินงานปี 2565 ของ 10 ธนาคารพาณิชย์ไทย ซึ่งกำลังทยอยขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) ในสัปดาห์หน้า ก่อนจะจ่ายเงินปันผลให้กับผู้ถือหุ้นในเวลาต่อไป
ทั้งนี้พบว่า 10 ธนาคารพาณิชย์ไทย จัดสรรเงินเพื่อจ่ายปันผลรวม 73,010 ล้านบาท โดยบริษัท เอสซีบี เอกซ์ จำกัด (มหาชน) หรือ SCB จัดสรรเงินเพื่อจ่ายปันผลสูงสุด 22,528 ล้านบาท รองลงมาคือ ธนาคารกรุงไทย จำกัด (มหาชน) หรือ KTB จัดสรรเงินเพื่อจ่ายปันผล 9,532 ล้านบาท
ส่วนอัตราเงินปันผลตอบแทน (Dividend Yield ) โดยอ้างอิงจากราคาปิดตลาดล่าสุด ณ วันที่ 7 เม.ย.2566 พบว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ให้ Dividend Yield สูงสุดที่ 7.6% รองลงมาคือ SCB ให้ Dividend Yield ที่ 6.4%
